Ματσάκια, ρίσκο και Ανάσταση! -Betsellers\n13 Απριλίου 2017 | 00:00\nΜατσάκια, ρίσκο και Ανάσταση!\nΧρόνια πολλά, καλή Ανάσταση σε όλους! Λίγο πριν μαζέψουμε τα… μπογαλάκια μας και μπούμε σε αυτοκίνητα, πλοία, αεροπλάνα, «πρέπει» να κανονίσουμε τα στοιχηματάκια μας. Μην μας πέσουν πάνω στις προετοιμασίες για τις σούβλες και τα κοκορέτσια ή στα ούζα, κρίμα είναι! Ολα θέλουν πρόγραμμα, κάθε τι στο χρόνο του (γέλια!).\tΠέρα από την πλάκα, το πρόγραμμα τα «στέλνει» όλα μια ημέρα πριν.\nΟ βασικός κορμός των αγώνων στην Αγγλία είναι Παρασκευή αντί για Σάββατο (λόγω της διπλής αγωνιστικής – τη Δευτέρα ξαναπαίζουν), οπότε γράφουμε κι εμείς Πέμπτη αντί για Παρασκευή. Εντάξει, δεν είναι μόνο αυτό, έχουμε κι ένα δρομολόγιο Ραφήνα – Γαύριο σε λίγες ώρες…\tΜεσοβδόμαδα το ευχαριστήθηκα. Είναι ωραίο να βλέπεις να… ξεβρακώνονται οι μπουκ.\nΣτο Τσάμπιονς Λιγκ δεν είναι τόσο συχνό το φαινόμενο, να όμως, που την ίδια μέρα πλήρωσαν τα δύο μεγάλα λάθη τους, στα Ντόρμουντ – Μονακό και Μπάγερν – Ρεάλ. Μάγκες όσοι τα έπαιξαν, χάρηκα το ίδιο μαζί τους κι ας μην τα έπαιξα εγώ! Στα εξωαγωνιστικά, ξεχωρίζουν τα όσα ακολούθησαν μετά την ανακοίνωση της απόφασης για αναβολή στο Ντόρτμουντ – Μονακό.\nΤο ποδόσφαιρο ενώνει, αποδεδειγμένο αυτό, στιγμές που θες να τις… ρουφήξεις όσο δεν πάει!\tΠάμε στα του νέου κουπονιού. Δεν ξέρω αν είναι καλό ή κακό το πρόγραμμα, ξέρω ότι σηκώνει ρίσκο. Δεν έχει πολλά σημεία, ειδικά εκτός Αγγλίας λίγα μου αρέσουν. Αλλά στο Νησί έχει πρόγραμμα που εμένα προσωπικά μ’ αρέσει! Δύσκολα μεν, ρισκαδόρικα, αλλά που σηκώνουν κουβεντούλα.\nΠάμε να τα πάρουμε με τη σειρά…\tΠρέμιερ Λιγκ\tΣτόουκ – Χαλ 2 (4.00): Είναι το μόνο ματς της αγωνιστικής που νομίζω υπάρχει ξεκάθαρο λάθος. Ξεκινάω ανάποδα, από τα αρνητικά: η Χαλ έχει να κερδίσει εκτός έδρας από τον Αύγουστο (0-2-13 στα 15 τελευταία, δέχθηκε γκολ στα 14 εξ αυτών). Και η Στόουκ ήταν καλή στο πρώτο ημίχρονο του αγώνα με τη Λίβερπουλ.\nΠάμε στα υπόλοιπα τώρα, να δούμε λίγο πέρα από τους αριθμούς. Η Στόουκ στο πρώτο ημίχρονο με τη Λίβερπουλ θεωρώ ότι απλά βρήκε και τα έκανε. Απέναντί της βρέθηκαν ένα σωρό πιτσιρίκια και μια ομάδα που έπαιζε κάτι σαν 3-5-2, κι αυτό μπερδεμένο. Το εκμεταλλεύτηκε η Στόουκ, ως ένα βαθμό. Και λέω ως ένα βαθμό γιατί υπό νορμάλ συνθήκες θα μπορούσε να προηγηθεί 2-0 ή 3-0.\nΑλλά προηγήθηκε μόλις 1-0.\tΤο αποτέλεσμα ήταν μόλις η Λίβερπουλ έρθει στα… συγκαλά της, η Στόουκ να αντιμετωπίσει τα γνωστά προβλήματα. Ειδικά στην άμυνα, εντελώς αναξιόπιστη. Ηταν η 4η διαδοχική ήττα της, έβγαλε βέβαια ένα δύσκολο πρόγραμμα. Το κακό γι’ αυτήν είναι ότι έχασε με τραυματισμό τον Αλεν, πρώτος σκόρερ και ηγέτης της φέτος, θα λείψει 2 εβδομάδες.\nΘεωρητικά η Στόουκ δεν έχει σωθεί ακόμα, αλλά με το όριο παραδοσιακά στους 38-40 βαθμούς, με τους 36 που έχει είναι σχεδόν εξασφαλισμένη.\tΗ Χαλ από τότε που ήρθε ο Μάρκο Σίλβα έχει 7 νίκες σε όλες τις διοργανώσεις, 2 ισοπαλίες και 7 ήττες. Το… πρόβλημα είναι ότι και οι 7 νίκες της, ήταν εντός έδρας. Στα εκτός, έμεινε με την προσπάθεια. Υπάρχει, όμως, μια διαφορά σε σχέση με τη Μίντλεσμπρο ή τη Σάντερλαντ για παράδειγμα, που επίσης παλεύουν για την παραμονή τους.\nΗ Χαλ έχει σφυγμό, βγάζει πράγματα, βγάζει υγεία. Σε αντίθεση με τη Σάντερλαντ και τη Μίντλεσμπρο που σου βγάζουν αρνητικότητα. Ακόμα και στα ματς που έχασε, η Χαλ πάλεψε. Ομάδες που παλεύουν τις γουστάρω. Είπαμε, χωρίς εκτός έδρας νίκη για πολύ καιρό, αλλά στο 4.00 ίσως αξίζει το ρίσκο.\tΣτα υπόλοιπα ματς, θεωρώ ότι υπάρχει λαθάκι στο over του Γουότφορντ – Σουόνσι, κακώς είναι αουτσάιντερ.\nΚαι οι αριθμοί, αλλά κυρίως ο τρόπος που παίζουν, «φωνάζει» ότι θα έχουμε γκολ. Κακώς είναι πάνω από το 2.00 το over. Γυρίζει και ο Γιορέντε στη φιλοξενούμενη. Για να είμαι ειλικρινής σκέφτηκα αρχικά και το διπλό, αλλά είναι ολόσωστο το σετ. Στο Γιουνάιτεντ – Τσέλσι αν έπρεπε να διαλέξω ένα σημείο θα ήταν το Χ. Τα τρία τελευταία χρόνια στο Ολντ Τράφορντ ήρθαν ισόπαλες, ρίσκα δεν περιμένω να πάρουν ούτε τώρα, η Γιουνάιτεντ είναι και στο ενδιάμεσο των αγώνων με την Αντερλεχτ.\nΤσάμπιονσιπ\tΕίναι δύο ματς για τα οποία θα μπορούσαμε να γράψουμε κάνα 5άρι χιλιάρι λέξεις. Δύο ματς σχεδόν ίδια: Μπρίστολ Σίτι – ΚΠΡ και Σέφιλντ Γουέν. – Κάρντιφ. Εκ πρώτης όψεως δεν λένε τίποτα, όμως το παρασκήνιο είναι ζουμερό. Δεν είναι, φυσικά, η πρώτη φορά που θα κάνουμε αναφορά στον οπαδό της Μπρίστολ Ρόβερς, Ιαν Χόλογουεϊ (τώρα στην ΚΠΡ) και στον οπαδό της Σέφιλντ Γιουνάιτεντ, Νιλ Γουόρνοκ (τώρα στην Κάρντιφ).\nΜπρίστολ Σίτι – ΚΠΡ 2 (3.80): Προπονητής, λοιπόν, στην ΚΠΡ είναι ο Ιαν Χόλογουεϊ, ο οποίος ανέλαβε μέσα στη σεζόν και οδήγησε χαλαρά τους Λονδρέζους στην παραμονή. Ο Χόλογουεϊ γεννήθηκε κοντά στο Μπρίστολ και ξεκίνησε την ποδοσφαιρική του καριέρα (1980), αλλά και την προπονητική (1996), στην αγαπημένη του Μπρίστολ Ρόβερς. Είναι δηλωμένος οπαδός της, κάτι που συνεπάγεται ότι λατρεύει να μισεί τη Μπρίστολ Σίτι.\nΦαίνεται και από τους αριθμούς: ως προπονητής αντιμετώπισε τη Σίτι 12 φορές και έχασε μόλις τις 3. Μετράει 6 νίκες και 3 ισοπαλίες. Φαίνεται και από άλλα πράγματα, θέλετε ιστοριούλες;\tΌταν πρωτοανέλαβε προπονητής στη Μπρίστολ Ρόβερς το 1996, είχε κανονίσει συνέντευξη με τον Στιβ Τονγκ, δημοσιογράφο τοπικής εφημερίδας. Ο Τονγκ έφτασε νωρίτερα στο γραφείο και τον περίμενε.\nΜόλις έφτασε ο Χόλογουεϊ, το πρώτο πράγμα που του είπε: «σε παρακαλώ, μπορείς να σηκωθείς από την μπλε καρέκλα και να καθίσεις στην κόκκινη; Δεν μπορώ να καθίσω στην κόκκινη» (κόκκινα είναι τα χρώματα της Μπρίστολ Σίτι, μπλε της Μπρίστολ Ρόβερς).\tΤο πρώτο πράγμα που είπε στους παίκτες του, στην πρώτη του ομιλία, ήταν ότι απαγορεύονται στο προπονητικό κέντρο τα κόκκινα αυτοκίνητα.\nΟποιος είχε κόκκινο αυτοκίνητο θα έπρεπε να βρει άλλο τρόπο να πηγαίνει για προπόνηση.\tΚατά τη διάρκεια της θητείας του στους Ρόβερς, ένας δημοσιογράφος της τοπικής εφημερίδας έγραψε πως «αν η Μπρίστολ Σίτι είχε τους δύο επιθετικούς των Ρόβερς, θα ήταν όλο το Μπρίστολ περήφανο για την ομάδα της Σίτι». Ο Χόλογουεϊ κάλεσε τον δημοσιογράφο στο προπονητικό κέντρο και τον έβαλε στη σέντρα του γηπέδου μπροστά σε όλους τους παίκτες: «Θα απολογηθείς στους παίκτες μου και σε όλη την ομάδα γι’ αυτά που έγραψες, μπάσταρδε! Για πες μας, λοιπόν, οι δύο αυτοί παίκτες – που τους βαθμολόγησες με μόνο 5 στα 10 στο τελευταίο ματς – πόσο καλοί είναι τελικά ρε αλήτη και γιατί να παίξουν στην άλλη ομάδα;».\nΑπό ιστορίες, άλλο τίποτα! Για να καταλήξουμε στην ουσία, στο στοιχηματικό κομμάτι: η Μπρίστολ καίγεται, είναι στο +4 από τη ζώνη υποβιβασμού, αλλά εντός έδρας παλεύει πολύ: στα 7 τελευταία έχασε μόνο από τη Φούλαμ (3-3-1). Προφανώς ο Χόλογουεϊ θα ήθελε να δυσκολέψει την παραμονή της Σίτι, αλλά δεν ξέρω αν αρκεί μόνο αυτό. Η ΚΠΡ δεν παύει να στερείται βαθμολογικού κινήτρου, με ό,τι αυτό συνεπάγεται…\tΣέφιλντ Γουέν.\n– Κάρντιφ 2 (4.50): Ανάλογη περίπτωση με τον Χόλογουεϊ είναι ο Νιλ Γουόρνοκ. Πολύ παλιά καραβάνα, από τις παλαιότερες στην Αγγλία, στα 68 του πλέον. Γεννημένος στο Σέφιλντ, δηλωμένος οπαδός της Γιουνάιτεντ, στην οποία εργάστηκε από το 1999 ως το 2007 έχοντας κάμποσες επιτυχίες και προφανώς είναι αγαπημένος της εξέδρας. Και αυτός λατρεύει να κερδίζει την Σέφιλντ Γουένσντεϊ, μισητή αντίπαλο της Γιουνάιτεντ, η παράδοση που έχει εναντίον της είναι 7 νίκες, 8 ισοπαλίες και μόλις 2 ήττες σε 17 ματς!\tΜία φορά τον ρώτησε ένας δημοσιογράφος, τι θα γινόταν αν κάποτε αναλάμβανε την Γουένσντεϊ.\nΗ απάντησή του, όλα τα λεφτά:\tΣτο στοιχηματικό, η Γουένσντεϊ είναι αυτή που καίγεται (για τα πλέι οφ) και η αλήθεια είναι ότι συνήλθε στα τελευταία μετά το μίνι ντεφορμάρισμά της. Και είναι αξιόπιστη εντός έδρας. Η Κάρντιφ είναι αδιάφορη βαθμολογικά, όσο τελοσπάντων μπορεί να είναι αδιάφορη μια ομάδα με προπονητή τον Γουόρνοκ: «Ισως βοηθήσουμε τη Φούλαμ να μπει στα πλέι οφ», δήλωσε ο… αθεόφοβος προχθές…\tΛιγκ 1\tΠίτερμπορο – Φλίτγουντ 2 (2.\n90): Ετσι όπως ήταν όλη τη σεζόν η Πίτερμπορο, έτσι είναι και στην τελική ευθεία. Εντελώς αλλοπρόσαλλη, με μόνιμη γκρίνια και πολλά αγωνιστικά σκαμπανεβάσματα. Συναντήσεις διοίκησης-προπονητή μεσοβδόμαδα, ήδη έχουν αρχίσει τα πλάνα ενόψει της νέας σεζόν. Η Φλίτγουντ δεν είναι τόσο φρέσκια όσο πριν από ένα μήνα, αλλά μπορεί να εκμεταλλευτεί την κατάσταση και να εξασφαλίσει τα πλέι οφ.\nΒέβαια, η αλήθεια είναι ότι θα ήθελα κάτι παραπάνω στην απόδοση…\tΚόβεντρι – Τσάρλτον 1 (3.30): Υποβιβασμένη η Κόβεντρι, αλλά με 4 νίκες στα 5 τελευταία (μαζί με το Τρόφι), θέλει να κλείσει καλά και να γλυκάνει κάπως το… χάπι για την κάκιστη φετινή της πορεία. Πνιγμένη στην εσωστρέφειά της η Τσάρλτον, χωρίς εκτός έδρας νίκη 6 ματς, αλλά δεν θα πέσει γιατί έχει εξαιρετικό πρόγραμμα…\tΛιγκ 2\tΠόρτσμουθ – Πλίμουθ 2 (6.\n00): Εκτός κάθε λογικής το 6άρι. Η Πλίμουθ είναι πλέον ομάδα Λιγκ 1 και είναι αυτή με τις περισσότερες εκτός έδρας νίκες στη Λιγκ 2. Μιλάμε για ένα δείγμα 41 αγωνιστικών, δεν μπορεί να είναι τυχαίο ότι μετράει 13 εκτός έδρας νίκες! Πρόσφατα έσπασε το εντός έδρας αήττητο της Ντόνκαστερ (το ‘χαμε πιάσει), σε κερδίζει χωρίς να πάρεις χαμπάρι! Η Πόρτσμουθ, ΟΚ, είναι Πόρτσμουθ.\nΣτην καλή της μέρα δεν την κερδίζεις. Αλλά δεν ήταν και πάρα πολλές οι καλές της μέρες… Σημείο του 4.00 max, είναι στο 6.00.\tΚόλτσεστερ – Ντόνκαστερ 1 (3.75): Τα δίνει όλα για τα πλέι οφ η Κόλτσεστερ, τη στιγμή που η Ντόνκαστερ έχει ήδη εξασφαλίσει την απευθείας άνοδο και είναι κοντά και στον τίτλο (+6 από τη δεύτερη Πλίμουθ). Σταθερότατη, δίκαια είναι πρώτη.\nΑπλά το μονόπλευρο βαθμολογικό κίνητρο, οι καλές εντός έδρας επιδόσεις της Κόλτσεστερ (5 νίκες στα 6 τελευταία), αλλά και η απόδοση, με οδηγούς σε σοβαρές σκέψεις για τον άσο.\tΕκτός Αγγλίας\tΣτη Γερμανία, σέβομαι την προσπάθεια που κάνει η Ινγκολσταντ το τελευταίο διάστημα (3 σερί νίκες), αλλά νομίζω ότι αυτό το ματς θα το πάρει η Βόλφσμπουργκ.\nΣτο 2.00 ο άσος δεν είναι η ευκαιρία της χρονιάς, αλλά μπορεί να σταθεί σε ένα παρολί. Κατά τ’ άλλα, η Γερμανία δεν νομίζω πως έχει κάτι ιδιαίτερο. Ενδεχομένως μια ισοπαλία, στο Βέρντερ – Αμβούργο, έτσι όπως είναι η κατάσταση στην ουρά της βαθμολογίας, κάθε βαθμός είναι πολύτιμος…\tΣε Ιταλία και Γαλλία τίποτα. Στην Ισπανία, λέω μήπως ρίξω κάνα ψιλάκι στη Σοσιεδάδ.\nΑκου 17.00! Λες και παίζει με την Οσασούνα. Ή λες και παίζει η Μπαρτσελόνα του Γκουαρντιόλα. Στο ενδιάμεσο των αγώνων με τη Γιουβέντους, χωρίς τον τιμωρημένο Νεϊμάρ, με την άμυνά της να τρώει γκολ απ’ όλους! ΟΚ, έχει 20 σερί νίκες υποδεχόμενη τη Σοσιεδάδ, πελατειακές οι σχέσεις. Αλλά, από την άλλη, η φετινή Σοσιεδάδ έχει 8 διπλά, μόνο Ρεάλ και Μπάρσα έχουν περισσότερα.\nΜα, 17.00;\tΣτην Αυστρία, ήδη μετά τη διακοπή έχουμε αναφερθεί αρκετά στη Σανκτ Πόλτεν και καλώς έχουμε κάνει, καθώς εμφανίζεται πολύ βελτιωμένη αγωνιστικά. Ακόμα, όμως, είναι στα τελευταία στρώματα και χρειάζεται βαθμούς. Η Αντμίρα έχασε μετά από καιρό και μάλλον δεν πάει πουθενά, ενώ έχει και δύο βασικούς τιμωρημένους για το σαββατιάτικο ματς.\nΗ Σανκτ Πόλτεν είναι σε καλό φεγγάρι και το διπλό κυκλοφορεί στο 3.60.\tΣτην Ελβετία, σκέψεις για την Γκρασχόπερς, που είναι στο 5.75 απέναντι στην Γιουνγκ Μπόις. Μαζεύτηκαν πολλές απουσίες στη γηπεδούχο, λείπουν οι πρώτοι σκόρερ της… Και η Γκρασχόπερς «καίγεται».\tΣτην Ολλανδία, νορμάλ άσος μοιάζει αυτός της Ρόντα που υποδέχεται τη Σπάρτα.\nΚοινός στόχος των δύο, η παραμονή. Απλά η Σπάρτα εκτός έδρας εξαφανίζεται. Ο άσος στο 2.30.\tΣούμα\tΑνεβάζω από σήμερα το παιχνίδι μου, εξάλλου θα παίξω μπόλικα από την Αγγλία που είναι αύριο, Μεγάλη Παρασκευή. Είναι πρόγραμμα που σηκώνει ρίσκο, αλλά δεν είναι τόσο… τρομακτικά τα πράγματα όσο μοιάζουν. Εξηγούμαι: κρατάω συνολικά 7 ματς, τα 5 είναι από την Αγγλία.\nΤη Χαλ από την Πρέμιερ, την Κάρντιφ από την Τσάμπιονσιπ, τη Φλίτγουντ από τη Λιγκ 1 και Πλίμουθ, Κόλτσεστερ από Λιγκ 2. Από τα εκτός Αγγλίας, στο παιχνίδι μου μπαίνει η Σανκτ Πόλτεν και η Σοσιεδάδ. Όλα αουτσάιντερ, δεν μπλέκω με φαβορί.\tΘέλω να παίξω όσο γίνεται λιγότερες στήλες. Οπότε, «ξεμπερδεύω» γρήγορα με τα θηρία, βάζω ψιλούλια σε Σοσιεδάδ και Πλίμουθ.\nΜένουν πέντε σημεία: Χαλ, Κάρντιφ, Φλίτγουντ, Κόλτσεστερ και Σανκτ Πόλτεν. Τα μικρότερα (Φλίτγουντ, Κόλτσεστερ, Σανκτ Πόλτεν) μπαίνουν σε ένα σύστημα 2-3, τα άλλα δύο (Χαλ, Κάρντιφ) μόνα τους. Σπαταλάω συνολικά 105 μονάδες. Ναι μεν 7 ματς, από την άλλη όμως νορμάλ πονταρίσματα. Με ένα μονό ή με τη δυάδα από το τρίξι έχω βγάλει σχεδόν όλο το ποντάρισμά μου.\nΥπενθυμίζω πως την Δευτέρα έχουμε κανονική αγωνιστική στις μικρές κατηγορίες, που σημαίνει πως θα ξαναπαίξουμε. Σωστή διαχείριση, το Α και το Ω, παντού και πάντα! Να περάσετε όσο γίνεται καλύτερα παρέα με τα αγαπημένα σας πρόσωπα, εύχομαι καλή Ανάσταση και με το καλό να τα ξαναπούμε τη Δευτέρα.\tΥΓ. Τη φωτό την έχω φιλτράρει για να μη γυαλίζει.\nΟχι, για να μη λέτε… Είναι από το κάστρο και μπροστά είναι η αρίστερη πλευρά της Χωράς…\tΑρχική κάβα (06/08): 5.000 μονάδες\tΠροηγούμενο υπόλοιπο (08/04): 5.093 μονάδες\tΕπιστροφές από 08/04: 95 μονάδες\tΝέο υπόλοιπο (11/04): 5.188 μονάδες\tΠοντάρισμα\tΜονά\tΣτόουκ – Χαλ 2 (4.00) – Μ. Σάββατο: 25 μονάδες\tΣέφιλντ Γουέν. – Κάρντιφ 2 (4.50) – Μ. Παρασκευή: 20 μονάδες\tΠόρτσμουθ – Πλίμουθ 2 (6.\n00) – Μ. Παρασκευή: 15 μονάδες\tΜπαρσα – Σοσιεδάδ 2 (17.00) – Μ. Σάββατο: 10 μονάδες\tΤρίξι\tΠίτερμπορο – Φλίτγουντ 2 (2.90) – Μ. Παρασκευή\tΚόλτσεστερ – Ντόνκαστερ 1 (3.75) – Μ. Παρασκευή\tΑντμίρα – Σανκτ Πόλτεν 2 (3.60) – Μ. Σάββατο\t* Επί 10 οι δυάδες, επί 5 η τριάδα. Σύνολο: 35 μονάδες\tΑνοιχτά πονταρίσματα: 105 μονάδες\tΝέο υπόλοιπο: 5.083 μονάδες


ANNIHILATOR [GRANT MORRISON - FRAZER IRVING] - ΑΜΕΡΙΚΑΝΙΚΑ - GreekComics\nANNIHILATOR [GRANT MORRISON - FRAZER IRVING]\nDecember 22, 2017 in ΑΜΕΡΙΚΑΝΙΚΑ\nZE HA HA HA!\nMember ID: 11317\nPost Count: 1,755\nWith Us For: 4408 Days\nLast Activity: July 9\nTo Annihilator είναι science-fiction existential love horror story σε 6 τεύχη των Morrison και Irving που ξεκίνησε την κυκλοφορία του το 2014 από τη Legendary Comics.\nΗ πλοκή ακολουθεί τον Ray Spass, έναν σεναριογράφο του Hollywood που είχε κάποιες επιτυχίες αλλά τώρα έχει ξεπέσει και προσπαθεί να γράψει την ταινία που θα κάνει τη διαφορά. Έχοντας κολλήσει, όμως, στην πρώτη πράξη, το μόνο που ξέρει να κάνει για να προσπαθήσει να ξεκολλήσει είναι να μια τελετή πάρτυ με γυναίκες, ποτά και ναρκωτικά.\nΒρίσκεται αναίσθητος, ωστόσο, και μαθαίνει ότι έχει όγκο στον εγκέφαλο που δε μπορεί να χειρουργηθεί. Αποφασίζει ότι η καλύτερη λύση είναι να αυτοκτονήσει. Άκριβως τη στιγμή που πάει να το κάνει του χτυπάει την πόρτα ο Max Nomax. Ο οποίος είναι ο πρωταγωνιστής της ταινίας που προσπαθεί να γράψει και του ανακοινώνει πως ο όγκος στον εγκέφαλό του είναι η ιστορία του Max Nomax την οποία ο ίδιος έχει ξεχάσει και η μόνη λύση για να επιβιώσουν και η δύο είναι να γραφτεί η ταινία.\nΟ Max Nomax είναι ο μεγαλύτερος επαναστάτης ενός σύμπαντος που κυριαρχείται από έναν μοναδικό Θεο-αφέντη, τον Vada. Δραπέτευσε από την πιο ασφαλή φυλακή που τον είχε κλεισμένο ο Vada, μια φυλακή που περιφερόταν γύρω από τον Great Annihilator, την μαύρη τρύπα στο κέντρο του Γαλαξία. Και τώρα οι μεγαλύτεροι πράκτορες του Vada τον ψάχνουν στη γη γιατί έχει εκτελέσει ένα από τα μεγαλύτερα εγκλήματα.\nΕίναι από τις ιστορίες του Morrison που άμα δε σου αρέσει το γράψιμό του στα πιο "δικά" του κόμικς λογικά δε θα είναι για σένα. Είναι χαοτικό, γραμμένο στο αυθεντικό στυλ του, και γεμάτο μυθικούς χαρακτήρες και τεράστιες ιδέες. Νομίζω μαζί με το Flex Mentallo είναι τα κόμικς που έχουν να κάνουν πιο έντονα με την ανθρώπινη ικανότητα να αφηγείται. Και εδώ όλοι οι χαρακτήρες είναι τόσο δυνατοί και αντιπρωσοπευτικοί των ιδεών του Morrison που άνετα το βάζω στα πιο ολοκληρωμένα κόμικς του. Και ιστορία που σε καθηλώνει, και διάλογοι και captions που θες να διαβαάσεις ξανά και ξανά (για να τα απολαύσεις). Πολύ καλογραμμένο. Και το σκίτσο νομίζω ταιριάζει απόλυτα. Ο Irving ίσως κάνει μια από τις καλύτερες δουλειές τις καριέρας του. Τα χρώματα και οι υφές και ο τρόπος έκφρασης των σωμάτων των χαρακτήρων όπως τα χρησιμοποιεί δίνουν ξεχωριστή δύναμη στο κόμικ.\nΈχει κυκλοφορήσει σε έναν σκληρόδετο τόμο.\nMember ID: 7777\nPost Count: 863\nWith Us For: 4693 Days\nLast Activity: September 5\nΕίναι από τα κόμικς που πρέπει να ξαναδιαβάσω καθώς, παρακολουθώντας το σε μορφή τευχών, κάπου χάθηκα. Παρόλα αυτά θα συμφωνήσω με τον φίλο Blackbeard και θα σας προτρέψω να το διαβάσετε, κυρίως για το εξαιρετικό σχέδιο του Irvin. Όταν κάνω την επανάληψη μου θα επανέλθω.


Όταν ο Τραμπ μου έφτιαξε τη μέρα\nΠροτού προχωρήσουμε ας κάνουμε ξεκάθαρα κάποια πράγματα. Ο νέος πρόεδρος των ΗΠΑ, Ντόλαντ Τράμπ είναι μισογύνης, ρατσιστής, ακροδεξιός, λαϊκιστής, επιβεβαιωμένος ψεύτης, απρόβλεπτος, τυχοδιώκτης και ίσως επικίνδυνος. Τουλάχιστον έτσι τον γνωρίσαμε στην πολύμηνη προεκλογική εκστρατεία για το Λευκό Οίκο. Προσωπικά, δεν θα τον ψήφιζα, δεν θα τον στήριζα, δεν θα τον δικαιολογούσα αλλά αντίθετα διαφωνώ εκ πεποιθήσεως με ό,τι εκφράζει.\nΔεν μπορώ να κρύψω όμως, πως τα νέα αυτά μου δημιούργησαν μια αίσθηση «ευφορίας». Αυτή, δεν προέκυπτε από τη νίκη του Τραμπ, αλλά από το χαστούκι που δέχθηκαν όλοι αυτοί οι δήθεν, οι καθωσπρεπιστές, οι πολιτικά ορθοί νεοφιλελεύθεροι. Όλοι αυτοί που προσποιούνται πως ο Ντόναλτ Τραμπ, η ακροδεξιά ευρύτερα, ο λαϊκισμός, η μισαλλοδοξία δεν είναι προϊόντα των δικών τους πολιτικών, του συστήματος που αποθεώνουν και του χρήματος που τους καθοδηγεί.\nΘα πει κάποιος, είναι ο Τραμπ καλύτερος από αυτούς; Τέτοια όμως είναι τα δικά τους διλήμματα, όχι τα δικά μας. Τα διλήμματα αυτά αποτελούν συστημικά σταυροδρόμια. Στην τελική, ο φασίζων Τραμπ, είναι αυτό που φαίνεται: ένας ακροδεξιός δημαγωγός. Οντότητες όπως ο Τραμπ, η Λεπέν, ο Φάρατζ, ο Μιχαλολιάκος, ο Αρχιεπίσκοπος Κύπρου και οι πιστοί ακόλουθοι τους, ανήκουν είτε σε κωμωδίες είτε στα σκουπίδια. Το ότι υπάρχουν ως προσωπικότητες άξιες δημόσιου λόγου, δεν αποτελεί προϊόν της δικής τους προσπάθειας.\nΑντίθετα, δημόσιο λόγο έχουν γιατί αποτελούν το ξεσκέπαστο σημείο στο σώμα του φιλελεύθερου κόσμου, η μη φωτογενής πλευρά του καπιταλιστικού προσώπου. Είναι τέτοιοι γιατί λένε αυτό που προσποιούνται πως δεν λένε οι νεοφιλελεύθεροι. Βρίσκουν χώρο να φυτρώσουν εκεί που αφήνουν το βρώμικο λίπασμα τους οι πολιτικές ελίτ της αστικής τάξης. Γοητεύουν με τον μισαλλόδοξο λόγο τους όταν είναι έκδηλη η υποκρισία των φιλελεύθερων και σοσιαλδημοκρατών.\nΤο έχουμε πει χιλιάδες φορές: Στην κρίση του καπιταλισμού, αναδύονται φασιστικά κινήματα. Όμως αυτά τα κινήματα δεν εξαπλώνονται στο κενό! Νεοφιλελεύθεροι και σοσιαλδημοκράτες, Ρεπουμπλικάνοι και Δημοκράτες, άφηναν χώρο για την παραγωγή τέτοιων ενστίκτων στη λαϊκή τους βάση. Φλέρταραν μαζί τους.\nΣτις ΗΠΑ για παράδειγμα όλοι επικαλούνταν τον αμερικανικό «πατριωτισμό» για το πλιάτσικο που έκαναν στη Μ. Ανατολή, το αμερικάνικο χρέος (ως σύγχρονο “white man’s burden”) για την εξαγωγή της «δημοκρατίας». Όλες αυτές οι βρωμοδουλειές των αμερικανικών μονοπωλίων έπρεπε να στηριχθούν στον «πατριωτισμό» του λαού τους. Και τώρα που μετά την κρίση, ο πατριωτισμός των Δημοκρατών και των Ρεπουμπλικάνων δεν αρκεί να κρατήσει την έκπτωτη μεσαία και μικροαστική τάξη, ο πατριωτισμός τους έγινε πιο επιθετικός, ακόμη πιο μισαλλόδοξος και προσωποποιήθηκε στον Τραμπ. Άντε τώρα οι πιο «σοβαροί» Ρεπουμπλικάνοι και οι Δημοκράτες, να εξηγήσουν τη ρητορική τους κατά των παράνομων μεταναστών, όταν στο στόχο είναι πλέον οι «ξένοι». Άντε να εξηγήσουν τι εννοούσαν με τον όρο «ριζοσπαστικό Ισλάμ», όταν βρίσκονται στο στόχαστρο οι Μουσουλμάνοι.\nΌμως πολύ περισσότερη δουλειά για τον Τραμπ, έκανε η υποκρισία τους. Αυτοί που τα βάζουν με το μισογύνη Τραμπ, περίμεναν πως θα έπρεπε να χαρεί ο γυναικείος πληθυσμός με την ανάδειξη γυναίκας προέδρου. Τέτοια χαρά την βίωσαν και οι αφροαμερικανοί όταν καθημερινά επί προεδρίας Ομπάμα, έπρεπε να τα βγάλουν πέρα με την αστυνομική βία.\nΌμως τέτοιοι είναι οι κοσμοπολίτες νεοφιλελεύθεροι. Θα μιλήσουν για ισότητα, αλλά τη βάση της ανισότητας, την οικονομική εκμετάλλευση των γυναικών, των μειονοτήτων, των μεταναστών, των εργαζομένων στο σύνολο τους δεν θα την ακουμπήσουν ποτέ. Τους αρκεί να χορεύουμε σάλσα, για να έρθουμε κοντά στην Λατινοαμερικάνικη κουλτούρα, αλλά βγάζουν σπυριά στην ιδέα συνδικάτων που να εντάσσουν το σύνολο των εργαζομένων. Δεν θέλουν να πνίγονται στη θάλασσα οι πρόσφυγες, αλλά δεν τους πειράζει να τους βομβαρδίζουν. Αν τρώμε φαλάφελ είναι ένδειξη προόδου και ας μην μας νοιάζει που στις φάρμες δουλεύουν στιβασμένοι σαν τα ζώα οι Σύριοι. Όμως αυτός ο απαραίτητος για το σύστημα κατακερματισμός της εργατικής ενότητας, θα δημιουργεί χώρο στους ακροδεξιούς Τραμπ.\nΚαι έτσι εμφανίζεται ως φορέας της λαϊκής οργής ο ακροδεξιός λαϊκισμός. Αυτόν όμως δεν τον φοβούνται τόσο. Για χρόνια φλέρταραν μαζί του. Συνήθως θεωρούν πως μπορούν να τον καθυποτάξουν. Περισσότερο από τον Τραμπ, δεν ανέχονται τις φωνές που ζητούν έστω και στάλες κοινωνικής δικαιοσύνης. Οι νεοφιλελεύθεροι έβγαζαν σπυριά ακόμη και με τον ακίνδυνο για το σύστημα Σάντερς, οι Εργατικοί βουλευτές ήθελαν να ανατρέψουν τον εξίσου ακίνδυνο Κόρμπυν, ενώ οι ηγέτες της ΕΕ μάλωναν τον προσφερόμενο να συμβιβαστεί Τσίπρα. Η παραμικρή ιδέα, έστω και ρητορική, για το ελάχιστο φιλολαϊκό πρόγραμμα, τους τρομάζει περισσότερο από τον Τραμπ. Φανταστείτε πως θα αντιμετώπιζαν, πραγματικά αριστερές ριζοσπαστικές εναλλακτικές.\nΑλλά ακόμη και αυτόν τον Τραμπ δεν πίστευαν πως θα έπρεπε να τον αντιμετωπίσουν σοβαρά. Αυτό είναι το πρόβλημα με την ακροδεξιά. Είναι απρόβλεπτη ακριβώς όσο «απρόβλεπτο» είναι να μεγαλώνεις φίδια στον κόρφο σου. Τώρα αυτόν τον Τραμπ που εξευτέλιζαν ως εύκολο αντίπαλο, θα τον αγκαλιάσουν, προσπαθώντας να κατευνάσουν τον άσωτο υιό τους.\nΑυτό τους το πάθημα είναι που μπορεί να βρει κάποιος διασκεδαστικό με την εκλογή του Τραμπ. Τα σοβαρά ζητήματα σε αυτήν την υπόθεση είναι τρία: Γιατί η λαϊκή οργή να εκτονώνεται σε ακροδεξιά ξεσπάσματα τύπου Τραμπ; Ποιος θα καλεστεί να συγκρουστεί μαζί με όλο αυτό το ακροδεξιό κύμα που ξεσηκώνουν οι νεοφιλελεύθεροι και οι σοσιαλδημοκράτες; Και τέλος, αν τους φασίστες ξέρουμε πως πρέπει να τους αντιμετωπίσουμε, πότε επιτέλους θα αντιληφθούμε ως εξίσου επικινδύνους και τους νεοφιλελεύθερους – σοσιαλδημοκράτες.\nTags: Δημήτρης Παλμύρης


ΚΥΡΙΟΣ ΙΗΣΟΥΣ ΧΡΙΣΤΟΣ LORD JESUS CHRIST 3: Ἅγιος Πορφύριος Καυσοκαλυβίτης: «Ἐγώ σέ ἔκανα καλά; ποιός σοῦ τό εἶπε αὐτό; Ἡ Θεία Χάρις σέ ἔκανε καλά»\n— Σ’ αυτήν την δουλειά δεν θα ξαναπάς. Δεν γίνεται να συνέχισης αυτήν την δουλειά γιατί είναι πολύ επικίνδυνη. Δεν γίνεται μικρό κορίτσι 15 χρόνων να μπαίνης σε άγνωστα σπίτια (σαν πλασιέ βιβλίων), θα βρούμε άλλη δουλειά. Όπως και έγινε. Λοιπόν τέρμα, αλλοιώς δεν θα ξαναμιλήσουμε, εντάξει;\n— Εντάξει, του λέω.\n— Και θα έρχεσαι να σε συμβουλεύω τι να κάνης. Ποιον έχεις Πνευματικό;\n— Τον Σεβασμιώτατον Κωνσταντίνο, τον Μητροπολίτη Βαγδάτης.\n— Ωραία, μόλις πας στο σπίτι του, θα με πάρης αμέσως τηλέφωνο, πρέπει να του μιλήσω. Και πραγματικά, όταν πήγα σπίτι του, του τηλεφωνήσαμε και μιλούσανε για μένα και τον συμβούλευε για την πορεία της ζωής μου.\n«Κάθε φορά που πήγαινα στον Γέροντα με κάποιο άτομο, με κάποια φίλη, πού είχαν σοβαρά προβλήματα υγείας είτε καρκίνο, είτε καρδιά ή οτιδήποτε άλλο, σχεδόν πάντα με την προσευχή του γίνονταν καλά. Ξέρω μια περίπτωση πολύ καλά πού ο ίδιος θεράπευσε όγκο ενώπιον της αρρώστου πού ήταν στο κελλί. Της είπε ότι «θα σου βγάλω τον όγκο» και της τον έβγαλε μπροστά της, -ο ίδιος ξέρει πώς- και της είπε «τώρα δεν χρειάζεται να πας χειρουργείο, ο καρκίνος έφυγε από το στήθος».\n«Διάβαζε πάρα πολλές φορές την σκέψη μου και μου έλεγε «εγώ όλα τα βλέπω· μπορεί να είμαι εδώ και εσύ στην Πεντέλη, αλλά όλα τα βλέπω και ακόμα και τι σκέφτεσαι για μένα και τι σκοπό έχεις για μένα και τι κακές σκέψεις κάνεις για μένα, γι’ αυτό σε παρακαλώ να μην έχης κακές σκέψεις για μένα και ό,τι έχεις να μου το λες, γιατί εσύ δεν είχες σκοπό να μου τις πης και γι’ αυτό στις φανερώνω εγώ». Έβλεπε την ενέργεια των κακών λογισμών. Μερικές φορές έβριζα από μέσα μου και μου έλεγε «γιατί βρίζεις; Εγώ σε ακούω που βρίζεις από μέσα σου». Έβλεπε το κάθε στάδιο της ζωής μου και μου το αποκάλυπτε. Με βοηθούσε να καταλάβω τα λάθη μου, πώς να συνεχίσω το σωστό και πώς να το διορθώσω.\n«Ήταν ένας Γέροντας πού παρ’ όλο πού πονούσε μας δεχότανε, μας μιλούσε και μας συμβούλευε. Έβλεπε πράγματα πού θα μου συμβούν και έλεγε ότι θα είναι δίπλα μου. Τόν ευχαριστώ για όλα και ζητώ τις πρεσβείες του».\nΠηγή: Ο Όσιος Πορφύριος, (Μαρτυρίες – Διηγήσεις – Νουθεσίες), § ιβ’. Όχι εγώ, η Θεία Χάρις σε έκανε καλά, σελ. 102-109, Έκδοσις του Κέντρου Ενότητος και Μελέτης – Προβολής των αξιών μας «Ενωμένη Ρωμιοσύνη», Σειρά «Ορθόδοξο Βίωμα», Τόμος 6, Θεσσαλονίκη 2017.


MANNOL 15W-40 TS-4 5L\nΤο MANNOL TS-4 SHPD είναι ένα εξαιρετικά υψηλής ποιότητας πετρελαιοκινητήρων πετρελαιοκινητήρων υψηλής απόδοσης (SHPD) σε ορυκτή βάση για βαρέα φορτηγά οχήματα και κανονικά λεωφορεία. Παρέχει ασφαλή καύση κινητήρων σε ακραία φορτία και τέλεια προστασία από τη φθορά και τη διάβρωση. Χάρη στα ειδικά πρόσθετα έχει χαμηλή θερμοκρασία πήξης και παρέχει εύκολη περιστροφή. Οι καλές απορρυπαντικές και διασκορπιστικές ιδιότητες παρέχουν τέλεια καθαριότητα και ασφαλή λίπανση των εξαρτημάτων του κινητήρα.SHPDSAE 15W-40API CI-4 / CH-4 / CG-4 / CF-4 / CF / SLACEA E7 / A3 / B4CUMMINS CES 20078DEUTZ DQC-III-05DETROIT DIESEL 93K215MACK EO-NMAN 3275Έγκριση MB 228.3ΜΒ 229.1RENAULT VI RLD-2VOLVO VDS-3..\nMANNOL 15W-40 TS1 SHPD 5L\nΤο Mannol TS-1 SHPD είναι ένα εξαιρετικά υψηλής ποιότητας πετρελαιοκίνητο πετρελαιοκινητήρα Super High Performance Diesel (SHPD) με βάση ορυκτών για φορτηγά βαρέα φορτηγά και ντίζελ κανονικών λεωφορείων. Παρέχει ασφαλή καύση κινητήρων σε ακραία φορτία και τέλεια προστασία από τη φθορά των εξαρτημάτων και τη διάβρωση. Χάρη στη χαμηλή θερμοκρασία ζύμωσης, παρέχει εύκολη περιστροφή. Οι καλές απορρυπαντικές και διασκορπιστικές ιδιότητες παρέχουν τέλεια καθαριότητα και ασφαλή λίπανση των εξαρτημάτων του κινητήρα. Παρατείνει το διάστημα μεταξύ αλλαγών λαδιού (σύμφωνα με τις οδηγίες του κατασκευαστή).SAE 15W-40SHPDAPI CH-4 / CG-4 / CF-4 / SLACEA E3 / A3 / Β3 / Β4MAN 3275MB 228.3 / 229.1VOLVO VDS-2..\nMANNOL 15W-40 UNIVERSAL 20L\nΤο Mannol Universal 15W40 είναι ένα πολυδύναμο πετρέλαιο κινητήρα πολλαπλών προδιαγραφών με εξαιρετικά καθαρισμένη ανόργανη βάση για σύγχρονες βενζινοκινητήρες και πετρελαιοκινητήρες. Έχει καλές ιδιότητες διασποράς απορρυπαντικών. Παρέχει ασφαλή λίπανση και καθαριότητα των εξαρτημάτων του κινητήρα.SAE 15W-40API SG / CD..\nΕίναι ένα ημι-συνθετικό λάδι κινητήρα πολλαπλών χρήσεων ολιγοθέσιο για σύγχρονους κινητήρες βενζίνης και diesel με και χωρίς turbocharge. Παρέχει ασφαλή λίπανσης του κινητήρα σε ακραίες φορτία. Αποτρέπει τον σχηματισμό ιζημάτων χαμηλής θερμοκρασίας παρέχοντας έτσι τη βέλτιστη τροφοδοσία λαδιού στα εξαρτήματα του κινητήρα. Περιέχει πρόσθετα χαμηλού νατρίου να παρατείνει την αντοχή του καταλύτη.SAE 15W-50API SL/CF/CF-4ACEA A3/B3/E2MB 228.1/229.1VW 501.01/505.00..\nMANNOL 15W-50 FAVORIT 1L 4+1 ΔΩΡΟ\nMANNOL 15W-50 FAVORIT 5L\nΤο Mannol Safari 20W50 είναι ένα πολυβάθμιο λάδι κινητήρα με εξαιρετικά καθαρισμένη ορυκτή βάση για βενζινοκινητήρες και πετρελαιοκινητήρες υψηλής απόδοσης με και χωρίς στροβιλοκίνητο κινητήρα που χρησιμοποιείται σε δύσκολες συνθήκες χρήσης. Περιέχει πρόσθετα χαμηλής τέφρας για να παρατείνει την αντοχή του καταλύτη. Έχει σταθερό ιξώδες κατά τη διάρκεια ολόκληρης της χρησιμοποιούμενης περιόδου. Εξασφαλίζει ασφαλή καύση κινητήρων σε ακραία φορτία.SAE 20W-50API SL/CF..\nMANNOL 20W-50 SAFARI DIESEL 10L


Σασμός spoiler: Ο Αντώνης ανοίγει την υπόθεση του φόνου! - Soknews\nΑννα Μακρή 16 Μαΐου, 2022, 8:53 μμ\nΟ Μαθιός αποφασίζει να παντρευτεί άμεσα τη Βασιλική, ενώ ο Μανόλης βρίσκεται για άλλη μια φορά σε τεράστιο δίλημμα αν πρέπει να πει την αλήθεια. Η εξομολόγηση του Αμερικάνου, λίγο πριν αφήσει την τελευταία του πνοή, σοκάρει. Πρώτος από όλους, ο Αντώνης υποψιαζόταν πως ο άνθρωπος αυτός δεν είχε καμία σχέση με τη δολοφονία του Στεφανή, όμως μέχρι τώρα τα χέρια του ήταν δεμένα.\nΠλέον, του δίνεται η ευκαιρία που έψαχνε να ανοίξει και πάλι το φάκελο και να ξεκινήσει μια νέα έρευνα προκειμένου να φέρει στη δικαιοσύνη τον άνθρωπο που έχει κινήσει τις υποψίες του, τον Μαθιό. Κι ο ίδιος ο Μαθιός, άλλωστε, ξέρει ότι η αποκάλυψη αυτή μπορεί να σημάνει την αρχή του τέλους. Προσπαθεί να το κρύψει, αλλά ξέρει καλά ότι τώρα πια έχει πολλούς λόγους για να φοβάται.\nΤους τελευταίους μήνες έχει αποκτήσει όλα όσα ονειρευόταν στη ζωή του και, πάνω στη στιγμή της υπέρτατης ευτυχίας του, κινδυνεύουν να γκρεμιστούν τα πάντα. Η Καλλιόπη, η μόνη που ξέρει πώς ακριβώς νιώθει ο γιος της, προσπαθεί να μείνει ψύχραιμη και να κλείσει τα μέτωπα που ανοίγονται γύρω της, όμως σύντομα διαπιστώνει πως αυτό δεν θα είναι καθόλου εύκολο.\nΑυτήν τη φορά, ο Φραγκιαδάκης, που ζει τη δική του απόλυτη ευτυχία στο πλευρό της Μαρίνας, δείχνει αποφασισμένος να φτάσει στην αλήθεια και να κλείσει οριστικά μια υπόθεση που προκάλεσε μόνο πόνο. Όταν τηλεφωνεί στη Βασιλική για να την καλέσει ξανά για κατάθεση, όλοι πια ξέρουν πως τα περιθώρια έχουν στενέψει επικίνδυνα και πως ο ασκός του Αιόλου έχει ανοίξει για τα καλά. Το χωριό όλο παρακολουθεί μουδιασμένο τις εξελίξεις, καθώς γίνεται παντού γνωστό πως ο αληθινός δολοφόνος του Στεφανή κυκλοφορεί ακόμη ελεύθερος.\nΜετά από όλα όσα έχουν γίνει τον τελευταίο καιρό, πάνω που βρήκαν ξανά τις ισορροπίες τους, η Βασιλική και ο Νικηφόρος πρέπει να έρθουν για άλλη μια φορά αντιμέτωποι με τα φαντάσματα του παρελθόντος. Την ίδια στιγμή, η Καλλιόπη στέκεται σαν βράχος δίπλα στο μεγάλο της γιο, που βλέπει το χειρότερο εφιάλτη του να παίρνει σάρκα και οστά και νιώθει ανήμπορος να τον σταματήσει.\nΈνας άλλος -αθέατος για πολλούς- πρωταγωνιστής του δράματος βρίσκεται ξανά στο επίκεντρο άθελα του. Ο Μανόλης νιώθει το ίδιο δίλημμα να του περνά θηλιά στο λαιμό, όμως αυτήν τη φορά δεν είναι μόνος. Η Κλαίρη, που ξέρει τα πάντα, τον πιέζει να πει την αλήθεια, αλλά αυτή η πίεση μπορεί να έχει αντίθετα αποτελέσματα. Ο Μανόλης ξεσπά και οι δυο τους οδηγούνται από τη μια στιγμή στην άλλη στο χωρισμό.\nΟ Αντώνης σίγουρος ότι πίσω από το φόνο του Στεφανή βρίσκεται ο Μαθιός, μοιράζεται τις υποψίες του με τον Γεράσιμο. Όμως αυτός καταδιώκεται από μια άλλη αλήθεια, την οποία κρατά για χρόνια ολόκληρα κρυφή. Το πάθος που νιώθει για τη Στέλλα και η επιθυμία του να χτίσει μια ζωή στο πλευρό της τον σπρώχνουν για πρώτη φορά να ανοιχτεί.\nΕκείνη, έξαλλη μαζί του μετά την επίσκεψη του στο μαγαζί του Αστέρη, δεν θέλει ούτε να τον δει. Ο Γεράσιμος, ωστόσο, επιμένει να της μιλήσει και της λέει τα πάντα για τον Καραπάνο και το γιο του. Ξαφνικά, μπροστά στα μάτια της ξεδιπλώνεται ένας τελείως διαφορετικός Γεράσιμος, ευάλωτος, με ευαισθησίες, που τη συγκινεί βαθιά. Τώρα, πρέπει να αποφασίσει αν θα πορευτεί μαζί του ή αν θα αφήσει τις διαφορές που αδιαμφισβήτητα έχουν να τους χωρίσουν για πάντα.\nΤην ίδια στιγμή, και ο Μαθιός βρίσκεται μπροστά σε μια εξίσου σημαντική και δύσκολη απόφαση. Στριμωγμένος όσο ποτέ, πρέπει να κάνει κάτι για να αλλάξει τη μοίρα του και προχωρά, χωρίς να ξέρει ότι ο Νικηφόρος έχει ήδη επισκεφθεί τον Αντώνη ψάχνοντας απαντήσεις για το δολοφόνο του πατέρα του.\nΟ Φραγκιαδάκης, που γνωρίζει καλύτερα από όλους πόσο λεπτές είναι οι ισορροπίες σε αυτή την υπόθεση, αποφεύγει να του δώσει κάποια ξεκάθαρη απάντηση. Λίγο αργότερα, η είδηση πέφτει σαν βόμβα στο χωριό:\nΜαθιός και Βασιλική ορίζουν ημερομηνία για το γάμο τους και μοιράζονται τα ευχάριστα με όλους! Αντίθετη., ο Μανόλης υποφέρει μετά το χωρισμό του με την Κλαίρη και βασανίζεται αν όντως πήρε τη σωστή απόφαση να μη μιλήσει ούτε τώρα.\nalpha tvALPHA σασμοςsasmosσασμος spoilerσασμος βεντετασειρά σασμός\nPrevious article Σασμός spoiler: Η μεγάλη αποκάλυψη που θα συγκλονίσει το επόμενο διάστημα!\nNext article Η Γη της Ελιάς spoiler: Η άφιξή της Αλκμήνης στη Μάνη προβλέπεται εκρηκτική!


Κορονοϊός: Στα 174 τα κρούσματα των μεταλλάξεων στη χώρα μας - Παραπολιτικά Αργολίδα\nΣε κατάσταση συναγερμού έχουν τεθεί οι υγειονομικές αρχές, λόγω της εμφάνισης κρουσμάτων από τις μεταλλάξεις του κορονοϊού και στη χώρα μας. Μέχρι στιγμής έχουν ταυτοποιηθεί συνολικά 174 κρούσματα, εκ των οποίων τα 173 είναι κρούσματα της βρετανικής μετάλλαξης και το ένα της νοτιοαφρικανικής μετάλλαξης. Αυτό το τελευταίο εντοπίστηκε στη Θεσσαλονίκη.\n“Eθνικό Δίκτυο Γονιδιωματικής Επιτήρησης για τις μεταλλάξεις του SARS-CoV-2\nΟλοκληρώθηκε η γονιδιωματική ανάλυση 200 δειγμάτων που αφορούν στην περίοδο 12-27 Ιανουαρίου 2021 και προέρχονται από τις Πύλες Εισόδου, την Αττική, τη Θεσσαλονίκη, τη Χαλκιδική, την Πιερία και την Πάτρα. Στο σύνολο των 200 δειγμάτων που αναλύθηκαν, 177 πληρούσαν τα αυστηρά κριτήρια ποιότητας που απαιτούνται για την ανάλυση και ο τελικός έλεγχος ολοκληρώθηκε επιτυχώς. Από τον έλεγχο αναδείχθηκαν συνολικά 108 στελέχη με μεταλλάξεις ειδικού ενδιαφέροντος (variants of concern). Από αυτά, 107 δείγματα ήταν θετικά για το νέο στέλεχος VOC 202012/01 (Lineage Β.1.1.7/UK) και ένα δείγμα ήταν θετικό για το νέο στέλεχος 20H/501Y.V2 (Lineage B.1.351/South Africa). Συγκεκριμένα, το νέο στέλεχος VOC 202012/01 (Lineage Β.1.1.7/UK lineage) ανιχνεύθηκε σε: ⋅80 δείγματα από την Αττική (50 από συρροή σε Μονάδα Φροντίδας Ηλικιωμένων, 21 από την κοινότητα και 9 από νοσοκομεία) ⋅14 δείγματα από τη Χαλκιδική (όλα από την κοινότητα) ⋅11 δείγματα από την Πάτρα (όλα νοσοκομειακά) ⋅1 από τη Θεσσαλονίκη (από την κοινότητα) ⋅1 από την Πιερία (από την κοινότητα) Σε ό,τι αφορά το νέο στέλεχος 20H/501Y.V2 (Lineage B.1.351/South Africa), αυτό ανιχνεύθηκε από την κοινότητα στη Θεσσαλονίκη. Συνολικά στη χώρα μας έχουν ταυτοποιηθεί 173 δείγματα θετικά για το μεταλλαγμένο στέλεχος Β.1.1.7/UK lineage και ένα μεταλλαγμένο στέλεχος Lineage B.1.351/South Africa του ιού SARS-CoV-2”.\nTags: ΕΛΛΑΔΑ, κορονοϊός, Μεταλλάξεις\nΣΥΓΧΑΡΗΤΗΡΙΑ: Πρώτο βραβείο στο 1ο ΕΠΑΛ Άργους και 1ο Ε.Κ. Άργους σε διεθνή διαγωνισμό (pics & vids)\nΕκτός λειτουργίας για τους επόμενους δύο- τουλάχιστον- μήνες θα βρίσκεται ο αναβατήρας «Στύγα» στο χιονοδρομικό κέντρο των Καλαβρύτων, σύμφωνα με ανακοίνωση που εξέδωσε την Κυριακή, η διοίκηση του χιονοδρομικού κέντρου μέσω του λογαριασμού της στο Facebook. Σύμφωνα με την ανακοίνωση, ο όγκος της χιονοστιβάδας είχε πλάτος πάνω από 500 μέτρα και μήκος περίπου 450 μ.. […]


Ασχημίες Πάγκαλου στην Κύπρο | ΤΟ ΠΑΡΟΝ\nΑσχημίες Πάγκαλου στην Κύπρο\nMay 29, 2005 στις κατηγορίες ΑΜΥΝΑ - ΔΙΠΛΩΜΑΤΙΑ,\nΟ Θεόδωρος Πάγκαλος προσκλήθηκε στην Κύπρο να παρουσιάσει το τελευταίο βιβλίο «Η 1η διχοτόμηση» του δημοσιογράφου Μακαρίου Δρουσιώτη, γνωστού υπερμάχου του Σχεδίου Ανάν.\nΟ ίδιος ο τίτλος και το θέμα του βιβλίου παραπέμπουν στην προσφιλή τακτική του κ. Δρουσιώτη να επιρρίπτει συστηματικά την ευθύνη στην ελληνική πλευρά και να την ενοχοποιεί ούτε λίγο ούτε πολύ ως υπεύθυνη περίπου για τη διχοτόμηση!\nΗ είδηση δεν βρίσκεται μόνο στο γεγονός ότι ο κ. Πάγκαλος έκρινε σκόπιμο να πάει στην Κύπρο για να προλογίσει το βιβλίο ενός συγγραφέα που αντιμάχεται φανατικά τον κύπριο Πρόεδρο Τάσσο Παπαδόπουλο και υποστηρίζει απροκάλυπτα το Σχέδιο Ανάν, αλλά και στα όσα, χωρίς ίχνος εθνικής καταισχύνης και σοβαρότητας, είπε:\n«Στον διεθνή χώρο η ελληνική πλευρά βρίσκεται στο σκαμνί του κατηγορούμενου. Άλλαξαν οι ρόλοι και όποιος το αμφισβητεί αυτό είναι μέγας ψεύτης και δημαγωγός». Δεν έκανε, βεβαίως τον κόπο ο κ. Πάγκαλος να αναρωτηθεί πώς άλλαξαν οι ρόλοι και πώς βρέθηκε κατηγορούμενη στο σκαμνί η ελληνική πλευρά… Ποιοι ευθύνονται γι’ αυτό το κατόρθωμα, που με το Σχέδιο Ανάν και την επιδιαιτησία Ανάν ανέτρεψαν το διπλωματικό σκηνικό σε βάρος της ελληνικής πλευράς; Ο κ. Πάγκαλος είπε και άλλα: «Η επαναφορά του Σχεδίου Ανάν θα υποχρεώσει την κυπριακή κυβέρνηση να πάρει κάποιες αποφάσεις, γιατί η απόρριψη του Σχεδίου Ανάν προκάλεσε ακαταστασία στην περιοχή.\nΗ παγκόσμια οικοκυρά (η Αμερική) δεν θα αφήσει έτσι την κατάσταση, αλλά θα την τακτοποιήσει!».\nΜε απλά λόγια, ο κ. Πάγκαλος, ευθυγραμμιζόμενος πλήρως με τον κ. Μητσοτάκη, ζητά από την κυπριακή κυβέρνηση και την ελληνική πλευρά να συμμορφωθούν πλήρως στις υποδείξεις και να δεχθούν ως «λύση» του Κυπριακού αυτό που απέρριψε με βδελυγμία και οργή ο κυπριακός λαός, το Σχέδιο Ανάν.\nΔεν υπάρχει για τον κ. Πάγκαλο κανένα ελαφρυντικό άγνοιας. Ο ίδιος είχε πάρει αρχικά κάθετη θέση κατά του Σχεδίου Ανάν. Αλλού πρέπει να αναζητηθούν τα αίτια και τα κίνητρα. Ισχύει στην περίπτωση αυτή το λατινικό ρητό: Ο tempora o mores (Ω καιροί ω ήθη).\nΟ Θεόδωρος Πάγκαλος προσκλήθηκε στην Κύπρο να παρουσιάσει το τελευταίο βιβλίο «Η 1η διχοτόμηση»…


Εκοιμήθη ο πρώην Τρίκκης και Σταγών Αλέξιος ο αγιοπατερικός, ο φιλακόλουθος, ο φιλήσυχος | proseuxi.gr\nΑρχική » Επικαιροτητα » Εκοιμήθη ο πρώην Τρίκκης και Σταγών Αλέξιος, ο αγιοπατερικός, ο φιλακόλουθος, ο φιλήσυχος\n8 Δεκεμβρίου 2020 - 20:05\nΣπουδαία παρακαταθήκη αφήνει ο απερχόμενος στον ουρανό ποιμενάρχης μας τόσο για το ιερατείο όσο και για τον πιστό λαό της Μητροπόλεώς μας. Εξακολουθεί να διδάσκει σε όλους μας, όχι μόνο με τα λόγια του, αλλά κυρίως με το παράδειγμά του, ότι για να είναι σε ασφαλή πορεία η πνευματική μας ζωή οφείλουμε να γνωρίζουμε την παράδοση των Αγίων Πατέρων και να ζούμε άρρηκτα συνδεδεμένοι με την λατρευτική ζωή της Εκκλησίας μας.\nΚατανυκτικός, ήρεμος, χωρίς εξάρσεις τελούσε όλες τις ιερές ακολουθίες και ιδιαιτέρως τη Θεία Λειτουργία. Έχω την τιμή να έχω χειροτονηθεί διάκονος και ιερέας από τα τίμια χέρια του. Τότε ο πνευματικός μου, τον οποίο μακαρίζω γι’ αυτό, με συμβούλεψε: «Να μείνεις δίπλα στον Επίσκοπό σου ως διάκονος όσο γίνεται περισσότερο, διότι έτσι θα περάσεις ένα δεύτερο Πανεπιστήμιο».\nΓια τριαντατέσσερα χρόνια ο Ποιμενάρχης μας κυρός Αλέξιος δεν άφησε σπιθαμή γης της επαρχίας του που να μην την περπατήσει και κανένα πρόβλημα που να μην το γνωρίζει. Τι ζητήματα απασχολούν το κάθε χωριό και την ενορία του, πόσες φτωχές οικογένειες ζουν εκεί, πόσα άτομα με ειδικές ανάγκες υπάρχουν, όλα ήταν τυπωμένα στην εξαιρετική, εκπληκτική και αλάνθαστη μνήμη του. Αθόρυβα, με πόνο ψυχής, χωρίς την παραμικρή διάθεση επίδειξης τακτοποιούσε βοηθώντας ηθικά και υλικά όλα τα προβλήματα της Μητροπόλεως που του εμπιστεύτηκε ο Θεός.\nΩς πατέρας όλων δεν έκανε ποτέ διάκριση κληρικών και λαϊκών, φτωχών και πλουσίων, «αριστερών και δεξιών», Ελλήνων και αλλοδαπών. Τους βοηθούσε και τους αγκάλιαζε όλους «προς δόξαν Θεού» χωρίς να αποσκοπεί στην προσωπική του προβολή.\nΟ μακαριστός κυρός. Αλέξιος αποτελεί άριστο παράδειγμα και για όσους κατέχουν διοικητικές θέσεις. Όλα τα προβλήματα στη Μητρόπολή μας τα αντιμετώπισε με διάκριση και επιείκεια, ώστε ούτε οι πιστοί ούτε οι μη έχοντες στενή σχέση με τα Εκκλησιαστικά δρώμενα να σκανδαλίζονται.\nΆριστος γνώστης της τοπικής και όχι μόνο ιστορίας, φρόντισε , σε άριστη συνεργασία με τις λοιπές τοπικές αρχές, για τη συντήρηση και διάσωση όλων των Βυζαντινών και Μεταβυζαντινών μνημείων της περιοχής. Η αγάπη του για την Ελληνορθόδοξη κληρονομιά μας αποτυπώνεται άριστα στο σπουδαίο Μουσείο Κειμηλίων που στεγάζεται στο Πνευματικό Κέντρο της Ιεράς Μητροπόλεως Τρίκκης και Σταγών, έργο ζωής για τον ίδιο. Την αγάπη του για τις επιστήμες και τα γράμματα αποδεικνύει και η πλούσια βιβλιοθήκη που στεγάζεται στον ίδιο χώρο.\nΙστορικός και ανεπανάληπτος θα μείνει ο αποχαιρετιστήριος λόγος του Επισκόπου μας κυρού Αλεξίου στον Ιερό Ναό Ζωοδόχου Πηγής Σαραγίων. Ευχαρίστησε όλους τους συνεργάτες που του συμπαραστάθηκαν στο δύσκολο έργο του, ζήτησε συγγνώμη εάν ποτέ πίκρανε κάποιον και είπε πως θα παραμείνει για όλον τον πιστό λαό της Μητροπόλεώς του, όπως ήταν πάντα, «φίλος, οικείος και συγγενής», αποδεικνύοντας την αρχοντιά και την ευγένεια της ψυχής του.\nΧαρμολύπη είναι το συναίσθημα όλων των πνευματικών του παιδιών. Λύπη διότι αποχωρεί από την παρούσα ζωή και χαρά διότι ευχόμαστε αιώνια να βρίσκεται κοντά μας, να μας μνημονεύει στην αγαπημένη του ακολουθία την Προσκομιδή του Παραδείσου και να προσεύχεται για την πνευματική μας προκοπή.\nΟ Τρίκκης και Σταγών κυρός Αλέξιος θα παραμένει πατέρας όλων και αλάνθαστος σύμβουλος για όλη την Ορθόδοξη Εκκλησία, διότι ποτέ δεν υψηλοφρόνησε ως Επίσκοπος, αλλά διακόνησε την πίστη του ως ο ταπεινώτερος των ιερέων. Ας τον μιμηθούμε όλοι. Αιωνία του η μνήμη!\nΣχετικά άρθρα με «Εκοιμήθη ο πρώην Τρίκκης και Σταγών Αλέξιος ο αγιοπατερικός, ο φιλακόλουθος, ο φιλήσυχος»:\nεκκλησιαστικη επικαιροτητα επικαιροτητα μητροπολη τρικκης μητροπολιτης τρικκης τρικαλα


Δημοσίευση 20 Ιανουαρίου 2020, 20:00 / Ανανεώθηκε 20 Ιανουαρίου 2020, 20:13\nΟι αστυνομικοί συνέλεξαν 25 κάλυκες από πιστόλια των εννέα χιλιοστών\nΣοκ έχει προκαλέσει η εκτέλεση δύο ανδρών σε ταβέρνα της Βάρης, την ώρα που η αστυνομία έχει εξαπολύσει ανθρωποκυνηγητό για τον εντοπισμό των τεσσάρων δραστών. Τα δύο θύματα γευμάτιζαν με τις οικογένειές τους όταν ήρθαν αντιμέτωποι με τους ενόπλους.\nΤο αιματηρό συνέβη περίπου στις 18:30 το απόγευμα της Κυριακής, τα θύματα βρίσκονταν σε ταβέρνα με τις συζύγους και τα παιδιά τους. Τότε οι τέσσερις ένοπλοι εισέβαλαν στο χώρο με τους γιακάδες από τις μπλούζες τους σηκωμένους, ώστε να κρύβουν τα χαρακτηριστικά τους. Πλησίασαν χωρίς δισταγμό το τραπέζι και άνοιξαν πυρ και οι σφαίρες χτύπησαν τα θύματα πρώτα στο κεφάλι και έπειτα στη θωρακική χώρα. Ο ένας έπεσε νεκρός στην καρέκλα του, ενώ ο δεύτερος κατέληξε λίγη ώρα αργότερα στο νοσοκομείο.


Καθαρόαιμοι ή ημίαιμοι; - Σελίδα 3\nαπό Harry Potter Την / Το Κυρ Ιουν 28, 2009 9:24 am\nΚαι εγώ ημίαιμος μαλλον!!\nαπό Leroy Jethro Gibbs Την / Το Κυρ Ιουν 28, 2009 1:06 pm\nημίαιμος....για μένα τρείς είναι οι μεγαλύτεροι μάγοι και οι τρείς ημίαμοι\nοι δύο καλοι:Νταμπλντορ,Σνειπ\nαπό Morgan le Fay Την / Το Κυρ Ιουλ 05, 2009 5:45 am\nημιαιμη... ο μαγικος κοσμος μπορει να σε ενθουσιαζει, αλλα δεν φτανει τον κοσμο των μαγκλ σε πολλα θεματα... οποτε ημιαιμη, ο ενας κοσμος να συμπληρωνει τον αλλον\nαπό Dementor95 Την / Το Πεμ Αυγ 27, 2009 7:51 pm\nΗμίαιμος.... Να 'μαι μάγος... αλλά να ξέρω και πως ζουν οι Μαγκλ....\nαπό Merlin Longstaff Την / Το Σαβ Αυγ 29, 2009 10:35 pm\nΚαθαρόαιμος, σαν άλογο κούρσας... Αλλά δεν μ'ενοχλούν οι ημίαιμοι και οι μαγκλογεννημένοι.\nαπό Dimitris el Mago Secreto Την / Το Κυρ Αυγ 30, 2009 4:25 pm\nΕγώ θα ήθελα να είμαι ημίαιμος γιατί έτσι θα μπορούσα να γνωρίσω από μικρός την κουλτούρα και των μάγων και των μαγκλ!\nαπό Semus_Lupe Την / Το Κυρ Αυγ 30, 2009 11:30 pm\nΘα προτιμούσα καθαρόαιμος.\nαπό Godric Την / Το Τρι Σεπ 01, 2009 10:02 pm\nΘα προτιμούσα να είμαι ημίαιμος ώστε να γνωρίζω τον κόσμο και των μάγων και των Μαγκλ. Πάντως δε θα ήθελα με τίποτα να είμαι γεννημένος από Μαγκλ.\nαπό MrsLupin Την / Το Τρι Σεπ 01, 2009 10:08 pm\nΘα ηθελα να ειμαι ημιαιμος. Ή με δυο γονεις μαγους, που ο ενας ειναι μαγγλογεννημενος, ετσι ωστε να μπορουσα να εχω επαφες με μαγκλ.\nαπό yaoikillerpilze Την / Το Τρι Σεπ 01, 2009 11:25 pm\nεγω θα ηθελα να ειμαι καθαροαιμη\nαλλιως δεν θα ηταν ευκολο να μπω στους θανατοφαγους :P\nαπό Semus_Lupe Την / Το Τετ Σεπ 02, 2009 6:39 pm\nexteeler έγραψε: για μένα τρείς είναι οι μεγαλύτεροι μάγοι\nαπό Tina Riddle Την / Το Τετ Σεπ 02, 2009 6:43 pm\nMrsLupin έγραψε: Θα ηθελα να ειμαι ημιαιμος. Ή με δυο γονεις μαγους, που ο ενας ειναι μαγγλογεννημενος, ετσι ωστε να μπορουσα να εχω επαφες με μαγκλ.\nΑυτο θα ηθελα κι εγω!!!!\nαπό Leonie Vernier Την / Το Τετ Σεπ 02, 2009 9:47 pm\nΚαθαροαιμη φυσικα! Οσο για τον κοσμο των Μαγκλ, μπορεις να μαθεις αρκετα πραγματα και στο σχολειο και να κανεις και καμια βολτουλα απο εκει να δεις τι παιζει...\nαπό anthian9 Την / Το Πεμ Σεπ 03, 2009 1:00 pm\nΒασικά ας ήμουνα είτε ημίαιμη είτε κα9ορόαιμη δεν 9α με ενδιέφερε ιδιαίτερα..\nαρκεί που 9α ήμουν μάγισσα!\nαπό snape4-ever Την / Το Πεμ Σεπ 03, 2009 7:36 pm\nκαθαροαιμη μεχρι το μεδουλι δε θελω ιχνος βρομερου αιματος μεσα μου!!\nαπό Tom Marvolo Riddle Την / Το Πεμ Σεπ 03, 2009 7:38 pm\n^Κάνε πως δε βλέπεις Τομ, κάνε πως δε βλέπεις.\nΔεν μπαίνω καν σε διαδικασία σύγκρισης ή επιλογής. Ότι να ναι ας είναι.\nαπό Morgan le Fay Την / Το Πεμ Σεπ 03, 2009 10:16 pm\nΤΟΜ, Ο ΑΠΟΠΑΝΩ ΤΟ ΕΘΕΣΕ ΥΠΕΡΟΧΑ\nτωρα δε γινεται να μην το ειδες...\nαπό Dimitris el Mago Secreto Την / Το Σαβ Σεπ 05, 2009 1:20 pm\nΣας υπενθυμίζω ότι ο αγαπημένιος Αρχοντας του σκότους είχε μέσα του αυτό που λέτε βρομερό αίμα!!!\nαπό Minerva McGonagall Την / Το Σαβ Σεπ 05, 2009 3:35 pm\nδε θα με χαλουσε αν ημουν ημιαιμη, αλλα αφου ειμαι καθαροαιμη τι να κανουμε!\nαπό anthian9 Την / Το Σαβ Σεπ 05, 2009 8:10 pm\nΔημήτρης έγραψε: Σας υπενθυμίζω ότι ο αγαπημένιος Αρχοντας του σκότους είχε μέσα του αυτό που λέτε βρομερό αίμα!!!\nάλλωστε δεν έχει καμία σημασία τι 9α είμασταν σαν "αίμα" αλλά σαν μάγοι..\nαπό Tom Marvolo Riddle Την / Το Σαβ Σεπ 05, 2009 8:12 pm\nΦυσικά. Και χαίρομαι που το ακούω από μία Σλίθεριν.\nΚατά τη γνώμη μου, οι ιδεολογίες του ανόθευτου αίματος δείχνουν απλά κόμπλεξ, τίποτα περισσότερο.\nαπό snape4-ever Την / Το Δευ Σεπ 07, 2009 3:08 pm\nΚαι εκανε τα παντα για να το ξεφορτωθει!!!\nΣκοτωσε τον πατερα του αν θυμασε καλα!!!\nαπό Morgan le Fay Την / Το Δευ Σεπ 07, 2009 3:10 pm\nκαι ναι, η αποπανω εχει point.\nαπό anthian9 Την / Το Δευ Σεπ 07, 2009 3:58 pm\nΣυγνώμη δηλαδή...αν ήσουν κα9αρόαιμος/η μέχρι το μεδούλι όπως λες..τι σημασία 9α είχε αν δεν μπορούσες να εκτελέσεις και το πιο απλό 3όρκι..?\nΤο να 9έλεις να είσαι κα9αρόαιμος για να γνωρίζεις ε3αρχής τον κόσμο των μάγων είναι δεκτό επιχείρημα.Αλλά το να είσαι ημίαιμος δεν έχει κακό,πολλοί ήταν ημίαιμοι και προόδευσαν.\nΤο βρίσκω λιγάκι κομπλεξικό να κολλάμε σε διακρίσεις που δεν έχουν λόγο να υπάρχουν..\nαπό Morgan le Fay Την / Το Δευ Σεπ 07, 2009 4:23 pm\nγια να εχεις αποψη πανω σε αυτο το θεμα, σημαινει οτι σε κοβει. ασχολεισαι με την επικαιροτητα επομενως, μια χαρα θα εκτελουσα ξορκια.\nΗ τρέχουσα ημερομηνία/ώρα είναι Πεμ Μαϊος 24, 2018 4:32 pm


«Εράν», Γιάννης Καλπούζος .: Βιβλία .: Ματιά\nΜατιά .: Βιβλία .: «Εράν», Γιάννης Καλπούζος\n4 Ιούν 2020 4 Ιούν 2020\nΚριτική του έργου από τον Κώστα Τραχανά\nΒρισκόμαστε στα χρόνια της εικονομαχίας στην Πόλη των Πόλεων, την Κωνσταντινούπολη. Οι εικονομάχοι, έχοντας τα ηνία της αυτοκρατορίας, οδηγούν στον Ιππόδρομο της Πόλης, δύο ομάδες εικονολατρών. Η μια ομάδα απαρτίζεται από μοναχούς και η άλλη από μοναχές…\nΌπως συμπτύσσονταν οι δύο ομάδες στις γειτονικές αψιδωτές εξόδους των στάβλων, άρπαζαν οι φρουροί στην τύχη μία μοναχή κι έναν μοναχό, τους ανάγκαζαν να πιαστούν χέρι με χέρι και να προχωρήσουν αντάμα. Τολμούσαν μερικοί ν’ αποτραβηχτούν, με άμεση συνέπεια να δέχονται απανωτά χτυπήματα στις πλάτες ή και κατά πρόσωπο με τις λαβές των ξιφών και τα μαστίγια. Έσπαζαν δόντια και μύτες κι έτρεχαν αυλακιές αίματος στα κατάλευκα μαγούλα, καθώς τους είχαν ξυρίσει τις προηγούμενες ημέρες.\nΌχι, οι άνθρωποι αυτοί του Θεού, που έβρισκαν παρηγοριά στο να ανασπάζονται μια εικόνα, δεν θα ρίχνονταν στους λέοντες ως τροφή. Αυτό ήταν μια πρακτική άλλων εποχών. Οι συγκεκριμένοι, υποβλήθηκαν σε μια άλλου είδους τιμωρία, που για κάποιους από αυτούς θα ήταν βαρύτερη από το να έχαναν την ζωή τους.\nΤα ζευγάρια που δημιουργήθηκαν από τους φρουρούς τυχαία, υποχρεώθηκαν να παντρευτούν και να ζήσουν στο εξής ως ζευγάρια λαϊκών! Όπως ακριβώς έγινε και με την Λυγινή και τον Υάκινθο· τους δύο κεντρικούς ήρωες της ιστορίας μας.\nΥποχρεώθηκαν να ανεβούν σε ένα “άρμα” που δεν είχαν επιλέξει και να ζήσουν έτσι όπως δεν επιθυμούσαν, τουλάχιστον όσον αφορά την αρχή της κοινής τους πορείας!\nΤι άλλαξε μετά; Απλά, κάποια στιγμή παρασύρθηκαν ο καθένας από διαφορετικό άνεμο και χώρισαν οι ζωές τους! Εκείνη την συνεπήρε ο άνεμος του έρωτα και εκείνον ένας άλλος θυελλώδης άνεμος, αυτός της πίστης!\nΚωνσταντινούπολη, Αθήνα και Θράκη ήταν τα μέρη που παρασύρθηκαν οι δύο αυτές ψυχές μέχρι να… ξαναβρεθούν μετά από πολλές πολλές ανατολές ηλίου και δύσεις συναισθημάτων!\nΌπως και σε άλλα έργα του, η πένα του ταλαντούχου Γιάννη Καλπούζου κινείται μεταξύ Ιστορίας και μυθιστορίας πλέκοντας καταστάσεις και χαρακτήρες, δημιουργώντας ένα λογοτεχνικό εργόχειρο αξιώσεων.\nΑυτή τη φορά ο δείκτης του χρόνου έχει σταθεί στον 8ο μ.Χ. αιώνα και η βελόνα της πυξίδας κινείται μεταξύ Πόλης, Θράκης και Αθήνας.\nΟ ψυχαγωγικός χαρακτήρας του «Εράν» συμπλέει με τον ηθογραφικό-ιστορικό εναλλάσσοντας ανά τακτά διαστήματα μεταξύ τους την συγγραφική σκυτάλη. Αυτό είναι κάτι που κάνει το μυθιστόρημα αρεστό τόσο σε όσους ψάχνουν μια ψυχαγωγική νότα όσο και σε όσους αρέσκονται στα γραπτά που μέσα τους κρύβουν κομμάτια της πραγματικής Ιστορίας.\nΣυγκλονιστικό σε πολλές σκηνές, με ολοζώντανες εικόνες και τραγικούς ήρωες θα ενθουσιάσει και τον πιο απαιτητικό αναγνώστη. Αυτό άλλωστε είναι κάτι στο οποίο μας έχει καλομάθει μέσα από τα έργα του ο Γιάννης Καλπούζος!\nΔιαβάστε το και ταξιδέψτε μαζί με τους ήρωές του σε τόπους και χρόνους όπου η ζωή ήταν μια δύσκολη πορεία με πολλές διακυμάνσεις και κάποιες φορές με τραγικές εκπλήξεις!\nΤο ιστορικό αυτό μυθιστόρημα διαδραματίζεται στην Κωνσταντινούπολη και στην Αθήνα από το 766-798μ.Χ. Είναι η εποχή της Εικονομαχίας, των εικονολατρών και των εικονομάχων. Με τη Σύνοδο της Ιέρειας το 754μ.Χ. αποφασίστηκε να απαγορευτεί αυστηρά η λατρεία των εικόνων και να τις αφανίσουν στο σύνολό τους (Η εκκλησία μας εορτάζει την Κυριακή της Ορθοδοξίας, την παγίωση δηλαδή της λατρείας των εικόνων, που έγινε το 843μ.Χ. από την αυτοκράτειρα Θεοδώρα).\nΗ μοναχή Λυγινή και ο μοναχός Υάκινθος και άλλοι τετρακόσιοι μοναχοί και μοναχές, που τους εκδίωξαν από τις μονές τους, σύρονται στον Ιππόδρομο της Κωνσταντινούπολης, ενώ ο λαός τους διαπομπεύει και τους χλευάζει. Στρατιώτες τους υποχρεώνουν να ποδοπατήσουν μια σειρά εικόνες στρωμένες στο έδαφος και στο τέλος τους… παντρεύουν μεταξύ τους με γάμο πολιτικό. Μετά από αυτό ο Υάκινθος και η Λυγινή φεύγουν για την Αθήνα. Ο Υάκινθος ξεκαθαρίζει στη Λυγινή ότι μπορεί να παντρεύτηκαν δια της βίας, αλλά επειδή αυτός είναι αφιερωμένος στον Θεό, θα ζήσουν σαν συνείσακτοι (θα συνοικούν αλλά δεν θα συνάπτουν καμία αμαρτωλή σχέση μεταξύ τους). Ο Υάκινθος το εφήρμοσε και σύντομα, για να αποστασιοποιηθεί από τα γήινα και κοσμικά και να τιμωρήσει το αμαρτωλό σώμα του και να το υποβάλει σε δοκιμασίες, θα γίνει πυλίτης (θα ζήσει σε μια υποτυπώδη καλύβα στην κορυφή της Πύλης του Αδριανού) και στυλίτης (θα ζήσει πάνω σε κολόνα του Ολυμπιείου) για είκοσιοκτώ ολόκληρα χρόνια.\nΟ πατρίκιος Φωκάς αναθέτει στους εννέα Λέοντες (μεταξύ αυτών και τον Ροδανό) μια αποστολή υψίστης σημασίας, για την Αυτοκρατορία, με την κωδική ονομασία: Ιερόν Στιχάριον. Αφού πρώτα αποδείξουν την αφοσίωσή τους οι Λέοντες, στον βωμό του θανάτου, θα γίνουν και αδελφοποιτοί.\nΟ Ροδανός είναι ένας αγγελοπρόσωπος στρατιωτικός, αφοσιωμένος στον βασιλιά και στον πατρίκιο Φωκά. Σε μια αποστολή του πατρίκιου Φωκά, ο Ροδανός θα βρεθεί στην Αθήνα. Εκεί θα δει την Λυγινή και θα την ερωτευτεί παράφορα. Παρά τις αναστολές της η Λυγινή, που ήταν μοναχή και παρθένα και επειδή είναι ήδη παντρεμένη με τον Υάκινθο, τελικά θα ερωτευτεί και αυτή παράφορα, τον πανέμορφο Ροδανό. Ο Ροδανός σαν τον ήλιο την τύφλωσε. Ανεμοστρόβιλος ερωτικός την τίναξε ψηλά κι ένιωθε να αιωρείται η Λυγινή. Την μάγεψε το κύμα του έρωτα, την πήρε ο αέρας, τη σαγήνευσε η ζωή. Εκείνος ήταν η ανάσα της. Για τον Ροδανό η Λυγινή ήταν η ηλιογέννητή του. Η ερωτική συνεύρεση με το Ροδανό θα έχει σαν αποτέλεσμα να μείνει έγκυος η Λυγινή και τελικά να γεννήσει τον γιο τους Μιχαήλ, που θα τον εγκαταλείψει στην Αθήνα, για να ακολουθήσει στην Κωνσταντινούπολη, τον εραστή της, τον Ροδανό. Απαρνήθηκε το παιδί της, για τον Ροδανό. Η Λυγινή ήταν δοσμένη στον απόλυτο έρωτα για τον Ροδανό. Το πάθος της ήταν ακραίο. Ήταν όμως η παλλακίδα του Ροδανού, διότι η γυναίκα του, ήταν η Κύνθια.\nΟ Ροδανός θα υποστεί βασανιστήρια, από τον Ερμάς και θα του αλλοιωθεί το πρόσωπο. Ο Ροδανός δεν άντεχε τη φοβερή αλλοίωση της εικόνας του και το παραμορφωμένο του πρόσωπο και γινόταν σιγά σιγά φθονερός και κακότροπος. Η ασχήμια του συνδαύλιζε την καχυποψία του για την Λυγινή. Της έκαμε τον βίο αβίωτο. Οι λαβωματιές στο πρόσωπό του χαράκωσαν και μάτωσαν τον ίδιο τον έρωτα, για την Λυγινή. Το ερωτικό τους πάθος δέχτηκε καίριο πλήγμα. Τελικά η Λυγινή καταλήγει να γίνει…\nΆλλοι ήρωες και αντιήρωες του μυθιστορήματος, εκτός από την Λυγινή, τον Υάκινθο και τον Ρομανό είναι: οι Αυτοκράτορες Κωνσταντίνος Ε και ΣΤ, Λέων Δ και Ειρήνη, οι Λέοντες Νικήτας, Ευστάθιος, Λεύκιος και Δαδόης, ο μαύρος ευνούχος Αράν, ο Πομπλίωνας, ο Βάρδας ο «Μυστικός», η Πολύμνια, ο Αγαθίας, η δούλα Κομιτώ, ο Κιτίν, η Κομιτώ, ο Ερμάς, η Κύνθια, ο Παγάνης, η Μαξίμα, ο Αρκάδιος, ο Λάμπος, η θεατρίνα Γοργονία, ο Μελίας, η Λήδα, η μικρή Αγγελίνα και ο Αέτιος.\nΕκβιασμοί, αφορισμοί, μοιχεία, πορνείο, ρινοκόπηση, τύφλωση, αλχημεία, φιλοσοφική λίθος, μαγικά φίλτρα, εικόνες, αγιογραφίες, διαπόμπευση, ζήλια, φθόνος, πίκρα, ταπείνωση, εξευτελισμοί, οδύνες, ασέβεια, σκάνδαλα, ανομήματα, αμαρτήματα, μετάνοια, κακό, καλό, αγάπη, ηδονή, έρωτας-σφαγή, φροντίδα, αλληλοκατανόηση, κάλλος, εράν-να ερωτεύεσαι…\nΜέσα απ’ τον έρωτα ο άνθρωπος αγγίζει τη μέθη της ζωής και την αγιοσύνη;\nΔεν είναι πρώτη φορά που συγγραφείς δίνουν φωνή σε ημιφωτισμένους ήρωες της Βυζαντινής αυτοκρατορίας, σε θύματα της επίσημης Ιστορίας ή σε ατραγούδιστους αντιήρωες της καθημερινής ζωής. Ο συμπατριώτης μας Γιάννης Καλπούζος ξαναζωντανεύει από καιρό ξεχασμένα και φαινομενικά ασήμαντα και αξιοπερίεργα επεισόδια της ιστορίας της Βυζαντινής Αυτοκρατορίας.\nΟ ΓΙΑΝΝΗΣ ΚΑΛΠΟΥΖΟΣ γεννήθηκε στο χωριό Μελάτες της Άρτας το 1960. Έχει γράψει ποιητικές συλλογές, στίχους σε 80 τραγούδια, διηγήματα και μυθιστορήματα. Με την ποιητική συλλογή «Έρωτας νυν και αεί» ήταν υποψήφιος στη βραχεία λίστα για το Κρατικό Βραβείο Ποίησης 2008, ενώ το 2009 τιμήθηκε με το Βραβείο Αναγνωστών του Εθνικού Κέντρου Βιβλίου (Ε.ΚΕ.ΒΙ.) για το μυθιστόρημά του« ΙΜΑΡΕΤ». Η παραλογή «Ο λύκος», που εμπεριέχεται στη συλλογή διηγημάτων «ΚΑΠΟΙΟΙ ΔΕΝ ΞΕΧΝΟΥΝ ΠΟΤΕ», βραβεύτηκε στον Διεθνή Διαγωνισμό Ποίησης και Διηγήματος «Γιώργος Σεφέρης» του Πανεπιστημίου του Παλέρμο. Άλλα έργα του είναι: «Σάος», «Άγιοι και δαίμονες», «Ουρανόπετρα», «Ό,τι αγαπώ είναι δικό σου» και «Σέρρα».


Τ. Ερντογάν: Εκείνοι έχουν τα δολάριά τους, εμείς έχουμε τον Θεό μας | Liberal.gr\nΠαρασκευή 10 Αυγούστου 2018, 11:07 - Τελευταία ενημέρωση: 12:18\n«Να μην έχουν καμία ανησυχία» εξαιτίας της υποχώρησης της τουρκικής λίρας, κάλεσε τους πολίτες ο πρόεδρος της Τουρκίας Ρετζέπ Ταγίπ Ερντογάν.\n«Μην ξεχνάτε, αν έχουν τα δολάριά τους, εμείς έχουμε τον λαό μας, τον Θεό μας. Εργαζόμαστε σκληρά. Δείτε πώς ήμασταν πριν από 16 χρόνια και δείτε μας σήμερα», πρόσθεσε.\nΗ τουρκική λίρα έχει υποχωρήσει και η προσπάθεια επίλυσης της διπλωματικής έντασης μεταξύ Τουρκίας και ΗΠΑ δεν είναι βέβαιο πως θα επιλυθεί με μερικές συναντήσεις στην Ουάσινγκτον.\nΤούρκοι αξιωματούχοι πραγματοποίησαν συναντήσεις στις 8 Αυγούστου με τον αναπληρωτή υπουργό Εξωτερικών των ΗΠΑ, Τζον Σάλιβαν, μετά την απόφαση των ΗΠΑ να επιβάλουν κυρώσεις εξαιτίας της κράτησης του Αμερικανού πάστορα Αντριου Μπράνσον.\nΟι δύο πλευρές ανακοίνωσαν ότι οι συνομιλίες θα συνεχιστούν.\n«Εμείς δεν πρόκειται να διαπραγματευτούμε δημοσίως», δήλωσε η εκπρόσωπος του Στέιτ Ντιπάρτμεντ Χέδερ Νάουερτ στις 9 Αυγούστου. «Κατά τη γνώμη μας πρόοδος είναι να επιστρέψει στις ΗΠΑ ο πάστορας Μπράνσον».\nΤέλος, στην ομιλία του στις 9 Αυγούστου, ο Ερντογάν δεσμεύθηκε επίσης να βοηθήσει τις επαρχίες της Μαύρης Θάλασσας που επλήγησαν από τις πυρκαγιές αυτές τις εβδομάδες, αφήνοντας πίσω έναν νεκρό και καταστρέφοντας δεκάδες κτίρια.\n«Θεού θέλοντος, θα διώξουμε όλα τα δεινά επειδή αυτό το κράτος και αυτό το έθνος είναι ισχυρά», είπε.


Πένθος για τον Γιάνη Βαρουφάκη | Στη Φόρα\nΑρχική Life Style Πένθος για τον Γιάνη Βαρουφάκη\nΠένθος για τον Γιάνη Βαρουφάκη\nΟ Γιάνης Βαρουφάκης αποχαιρέτησε τον πατέρα του, που έφυγε από τη ζωή σε ηλικία 96 ετών, με ένα κείμενό του στο οποίο μιλά για τα όσα έκανε στη ζωή του ο Γιώργος Βαρουφάκης.\nΗ κηδεία του θα γίνει την Παρασκευή, 1η Οκτωβρίου, το πρωί.\nΓιώργος Βαρουφάκης (1925-2021) https://t.co/zJpQBouwgd\n— Yanis Varoufakis (@yanisvaroufakis) September 29, 2021\nΤο κείμενο του Γιάνη Βαρουφάκη για τον πατέρα του\nΓιώργος Βαρουφάκης 1925-2021\nΧτες το βράδυ, λίγο μετά τα μεσάνυκτα, πέθανε ο Γιώργος Βαρουφάκης. Ο Γιώργος Βαρουφάκης γεννήθηκε στο Κάιρο της Αιγύπτου τον Ιούνιο του 1925 όπου τελείωσε τις γυμνασιακές του σπουδές στην Αμπέτειο Σχολή. Μετά την αποφοίτησή του εργάστηκε σε παράρτημα ελληνικής τράπεζας στο Κάιρο προτού έλθει στην Αθήνα το 1946 για να γραφτεί στο Χημικό Τμήματος του Πανεπιστημίου Αθηνών.\nΛίγο πριν ξεσπάσει ο δεύτερος εμφύλιος, μετά από διάβημά του στην Κοσμητεία διαμαρτυρόμενος εκ μέρους του φοιτητικού του συλλόγου για την αύξηση των διδάκτρων, συνελήφθη από την Ασφάλεια. Αρνούμενος να υπογράψει τη γνωστή τότε «δήλωση», φυλακίστηκε στην Αθήνα και αργότερα εξορίστηκε στη Μακρόνησο. Εκεί είχε την τύχη να συμπάσχει με συντρόφους όπως ο Γιάννης Ρίτσος, ο Μανώλης Κατράκης και ο Σπύρος Λιναρδάτος. Μετά την Μακρόνησο εξορίστηκε στην Ικαρία, πριν τελικά επιστρέψει στην Αθήνα και στο Πανεπιστήμιο Αθηνών όπου γνώρισε τη σύντροφο της ζωής του Ελένη Τσαγγαράκη. Η Ελένη ήταν η πρώτη φοιτήτρια στην ιστορία του Τμήματος Χημείας που αργότερα θα εργαζόταν ως βιοχημικός, θα δραστηριοποιείτο στο φεμινιστικό κίνημα και θα εκλεγόταν για πολλά χρόνια δημοτική σύμβουλος (συμπεριλαμβανομένης μιας θητείας ως Αντιδήμαρχος) Παλαιού Φαλήρου. Με την Ελένη, απέκτησαν δύο παιδιά – τον Γιάνη και την Τρισεύγενη.\nΜετά από πολλές δυσκολίες, λόγω «κοινωνικών φρονημάτων», ο Γιώργος Βαρουφάκης ξεκίνησε την επαγγελματική του σταδιοδρομία το 1954 στη «Χαλυβουργική» όπου, το 1961, ανέλαβε την θέση του Διευθυντή του Τμήματος Ελέγχου Ποιότητας. Μετά την συνταξιοδότησή του, το 2003, διορίστηκε Πρόεδρος του Διοικητικού Συμβουλίου της «Χαλυβουργική», θέση που διατήρησε ως τον Γενάρη του 2020.\nΑπό το 1959, παράλληλα με την απαιτητική θέση του στην «Χαλυβουργική», άρχισε να μελετά συστηματικά τη διάβρωση των αρχαίων μπρούντζινων αγαλμάτων του Κούρου και της Άρτεμης που τώρα εκτίθενται στο αρχαιολογικό μουσείο του Πειραιά. Οι μεταλλουργικές και πειραματικές εκείνες μελέτες του εξελίχθηκαν σε διδακτορική διατριβή την οποία υποστήριξε επιτυχώς στο Πανεπιστήμιο Αθηνών, το οποίο του απένειμε το διδακτορικό του δίπλωμα το 1965.\nΑπό το 1965, και με τη συνεργασία κορυφαίων αρχαιολόγων, συνέχισε να μελετά αρχαία μεταλλικά ευρήματα και να δημοσιεύει πρωτότυπες εργασίες στην Ελλάδα και το εξωτερικό. Ανάμεσα τους ήταν:\nΤα μυκηναϊκά μεταλλικά ευρήματα της Περατής – σε συνεργασία με τον καθηγητή και μέλος της Ακαδημίας Αθηνών Σπύρο Ιακωβίδη\nΟι χαλύβδινες λόγχες της γεωμετρικής εποχής – σε συνεργασία με τον ακαδημαϊκό Γ. Μυλωνά\nΗ μελέτη επιγραφών γύρω από τον έλεγχο ποιότητας μετάλλων και της γνησιότητας των αργυρών αττικών νομισμάτων του 4ου αιώνα π.Χ. – με συνεργάτη τον Ronald Stroud\nΗ μελέτη του περίφημου κρατήρα του Δερβενιού – στην μελέτη του οποίου συνεργάστηκε με τον Μανώλη Ανδρόνικο – και την οποία παρουσίασε στο Βρετανικό Μουσείο\n45 ειδώλια της Μινωικής εποχής της Κρήτης\nΠρώτες ύλες για τη χύτευση ειδωλίων στα Κύθηρα\nΤο 1979 ο Γιώργος Βαρουφάκης κατέθεσε διατριβή επί υφηγεσία με τίτλο «Χημική και μεταλλουργική έρευνα γύρω από 19 σιδερένια πόδια τριπόδων της γεωμετρικής εποχής», η οποία είχε ως αποτέλεσμα στην απονομή του τίτλου του Υφηγητή και αργότερα του Επίτιμου Επίκουρου Καθηγητή του Πανεπιστημίου Αθηνών.\nΣημαντική είναι η μελέτη του επί των σιδερένιων συνδέσμων του Παρθενώνα και του Ερεχθείου, που συνδέουν τους μεγάλους μαρμάρινους όγκους του γείσου και της βάσης των ναών. Ημελέτη εκείνη δημοσιεύθηκε στο Journal of Historical Metallurgy Society. Η εν λόγω έρευνα συνεχίσθηκε με τους σιδερένιους συνδέσμους του ναού της Τράπεζας Αιγίου και του Επικούρειου Απόλλωνα σε μια προσπάθεια να εκτιμηθεί η εξέλιξη της τεχνολογίας από την αρχαϊκή στην κλασική εποχή. Επί πλέον, ύστερα από πρόσκληση των εκεί επιστημονικών εταιρειών, παρουσίασε πολλές ερευνητικές εργασίες, μεταξύ άλλων, στην Κύπρο, στο Βρετανικό Μουσείο του Λονδίνου, στην Πράγα, στη Ζυρίχη, στην Σικελία, στις ΗΠΑ, κλπ.\nΓια μια δεκαετία ο Γιώργος Βαρουφάκης διετέλεσε και Πρόεδρος του Ελληνικού Οργανισμού Τυποποίησης (ΕΛΟΤ). Κατά την διάρκεια της θητείας του ο ΕΛΟΤ αναβαθμίστηκε διευρύνοντας τις δραστηριότητές του στη βιομηχανική και οικονομική ζωή της χώρας. Όταν ολοκληρώθηκε η θητεία του, του απονεμήθηκε ο τίτλος του Επίτιμου Προέδρου του ΕΛΟΤ.\nΠαράλληλα με την θητεία του στον ΕΛΟΤ, από το 1988 εκλέγεται πρόεδρος της Ελληνικής Αρχαιομετρικής Εταιρείας (ΕΑΕ) η οποία εστιάζει στην μελέτη της αρχαίας τεχνολογίας. Συνδυάζοντας την θητεία του στον ΕΛΟΤ και την ΕΑΕ, μελέτησε την ιστορία του ελέγχου ποιότητας στην αρχαιότητα. Το 1996 εξέδωσε σχετικό βιβλίο με τίτλο «Αρχαία Ελλάδα και Ποιότητα: Η ιστορία και ο έλεγχος των υλικών που σημάδεψαν τον ελληνικό πολιτισμό» (Εκδόσεις Αίολος). Το βιβλίο εκδόθηκε το 1999 και στα αγγλικά. Το 2005 εξέδωσε την συνέχεια εκείνου το βιβλίου υπό τη μορφή νέου βιβλίου με τίτλο «Η Ιστορία του Σιδήρου από τον Όμηρο στον Ξενοφώντα: Τα σιδερένια ευρήματα και η αρχαία ελληνική γραμματεία με το μάτι ενός μεταλλουργού», (Εκδόσεις Ελληνικά Γράμματα).\nΌταν πριν μερικά χρόνια του ζητήθηκε από ξένο επισκέπτη να συνοψίσει τη ζωή του, απάντησε: «Είμαι ένα παιδί από το Κάιρο που έμελλε να μάθει να αγαπά τη ζωή, τον άνθρωπο και την επιστήμη στην Μακρόνησο».\nΗ κηδεία του θα γίνει την Παρασκευή το πρωί, 1η Οκτωβρίου. Περισσότερες λεπτομέρειες εντός της ημέρας.\nΠροηγούμενο άρθροΣταματίνα-Ελεονώρα: Ποια τερμάτισε πρώτη την Τρίτη;\nΕπόμενο άρθρο«Αυτός και ο άλλος» κάνουν πρεμιέρα-Δείτε ποιος είναι καλεσμένος στην πρώτη εκπομπή της σεζόν!\nΒαθμολογία 5: εξαιρετική 4: πολύ καλή 3: καλή 2: ενδιαφέρουσα 1: μέτρια 0: απαράδεκτη«Minamata, ΗΠΑ/ Αγγλία/ Ιαπωνία 2020)Οι οικολογικές ανησυχίες του ηθοποιού Τζόνι Ντεπ...\nΝέα συγκλονιστική συνέντευξη από την Σιμόν Μπάιλς – «Φοβάμαι ακόμη να...\nΟικονόμου – «Δεν είμαστε όπως πέρυσι – Οι παρελάσεις θα γίνουν...